Διερεύνηση της διακριτικής και της προβλεπτικής ικανότητας της Δοκιμασίας Σχεδίασης Ρολογιού στον εντοπισμό της Ήπιας Γνωστικής Διαταραχής και της άνοιας
Creators: name: Τσιάρας, Ιωάννης Γεωργίου
Publisher: name: Aristotle University of Thessaloniki
Year: 2020
Subjects: Δοκιμασία Σχεδίασης Ρολογιού
Ήπια Γνωστική Διαταραχή
Άνοια
Clock Drawing Test
Mild Cognitive Impairment
Dementia

description: Ο σκοπός της παρούσας μελέτης ήταν η διερεύνηση της επίδοσης των γνωστικά υγιών ηλικιωμένων και των ηλικιωμένων με Ήπια Γνωστική Διαταραχή (ΗΓΔ) και άνοια στη Δοκιμασία Σχεδίασης Ρολογιού (ΔΣΡ). Αρχικά, διερευνήθηκαν οι δημογραφικοί παράγοντες που προβλέπουν την επίδοση των γνωστικά υγιών ηλικιωμένων στη ΔΣΡ, ώστε να συναχθούν κατάλληλα κανονιστικά δεδομένα. Επίσης, υπολογίστηκε η διαγνωστική της ακρίβεια για τη διάκριση της ΗΓΔ και της άνοιας από τη φυσιολογική γήρανση και αξιολογήθηκε η ικανότητά της να προβλέψει τη μετάβαση από τη φυσιολογική γήρανση στην ΗΓΔ και στην άνοια. Τέλος, διερευνήθηκαν η συγκλίνουσα και η διακρίνουσα εγκυρότητα της ΔΣΡ. Η έρευνα διεξήχθη στο πλαίσιο της Ελληνικής Διαχρονικής Μελέτης για τη Γήρανση και τη Διατροφή. Συνολικά, 848 γνωστικά υγιείς ηλικιωμένοι (μέση ηλικία: 72.12 έτη, μέσο μορφωτικό επίπεδο: 10.22 έτη), 142 ηλικιωμένοι με ΗΓΔ (μέση ηλικία: 74.11 έτη, μέσο μορφωτικό επίπεδο: 8.29 έτη) και 47 ασθενείς με άνοια (μέση ηλικία: 78.67 έτη, μέσο μορφωτικό επίπεδο: 9.22 έτη) συμπλήρωσαν τη ΔΣΡ. Οι συμμετέχοντες παρακολουθήθηκαν διαχρονικά σε δύο ξεχωριστές αξιολογήσεις (μέση χρονική απόσταση μεταξύ των συναντήσεων: 1091 ημέρες/2.99 έτη). Από τη στατιστική ανάλυση των δεδομένων προέκυψε ότι η ηλικία και το μορφωτικό επίπεδο προέβλεψαν στατιστικώς σημαντικά την επίδοση στη ΔΣΡ, ενώ το φύλο όχι. Επίσης, η ΔΣΡ διέκρινε τους ασθενείς με άνοια από τους γνωστικά υγιείς συμμετέχοντες με ευαισθησία .813 και ειδικότητα .778 και από τους συμμετέχοντες με ΗΓΔ με ευαισθησία .750 και ειδικότητα .689. Ακόμη, η ΔΣΡ διέκρινε τους συμμετέχοντες με ΗΓΔ από τους γνωστικά υγιείς συμμετέχοντες με ευαισθησία .764 και ειδικότητα .502. Επιπρόσθετα, η ΔΣΡ προέβλεψε στατιστικώς σημαντικά τη μετάβαση από τη φυσιολογική γήρανση στην άνοια, αλλά δεν προέβλεψε σημαντικά τη μετάβαση από τη φυσιολογική γήρανση στην ΗΓΔ και από την ΗΓΔ στην άνοια. Τέλος, η συγκλίνουσα και η διακρίνουσα εγκυρότητα της ΔΣΡ επαληθεύτηκαν. Συμπερασματικά, η ΔΣΡ έχει καλές ψυχομετρικές ιδιότητες και αποτελεί ακριβές νευροψυχολογικό εργαλείο για τη διάκριση της άνοιας από την ΗΓΔ και τη φυσιολογική γήρανση, αλλά η διαγνωστική της ακρίβεια στο διαχωρισμό της ΗΓΔ από τη φυσιολογική γήρανση είναι εξαιρετικά περιορισμένη. Ακόμη, η ΔΣΡ έχει ισχυρή προβλεπτική αξία μόνο για την πρόγνωση της μετάβασης από τη φυσιολογική γήρανση στην άνοια, καθώς αδυνατεί να προβλέψει τη μετάβαση από τη φυσιολογική γήρανση στην ΗΓΔ και από την ΗΓΔ στην άνοια
description: The aim of this study was to investigate the performance of cognitively intact older adults and those with Mild Cognitive Impairment (MCI) and dementia on the Clock Drawing Test (CDT). We first explored the demographic factors that predict performance of cognitively intact individuals on the CDT in order to develop stratified normative data. Additionally, we assessed its diagnostic accuracy for the discrimination of MCI and dementia from normal aging and its ability to predict the transition from normal aging to MCI and dementia. Finally, the convergent and discriminant validity of the CDT were explored. The data in this study constitute a part of the Hellenic Longitudinal Investigation of Aging and Diet. In total, 848 cognitively intact participants aged 65 years and above (mean age: 72.17 years, mean educational level: 10.22 years), 142 with MCI (mean age: 74.11 years, mean educational level: 8.29 years) and 47 with dementia (mean age: 78.67 years, mean educational level: 9.22 years) completed the CDT. Participants were longitudinally evaluated with a baseline and a follow-up assessment (mean interval: 1091 days/ 2.99 years). Statistical analysis indicated that both age and educational level significantly predicted performance on the CDT, whereas sex did not. The CDT distinguished patients with dementia from cognitively intact participants with a sensitivity of .813 and a specificity of .778, and from those with MCI with a sensitivity of .750 and a specificity of .689. Additionally, the CDT distinguished participants with MCI from the cognitively intact group with a sensitivity of .764 and a specificity of .502. The CDT significantly predicted only the transition from normal aging to dementia during the longitudinal investigation. Finally, the convergent and the discriminant validity of the CDT were verified. In conclusion, the CDT has adequate psychometric properties and is an accurate neuropsychological test for the discrimination of dementia from MCI and normal aging. Its diagnostic accuracy for the detection of MCI from normal aging, however, is limited. Furthermore, the CDT has an important predictive value only for the transition from normal aging to dementia, as it cannot predict either the transition from normal aging to MCI or the transition from MCI to dementia